Marko Vidojković

**Marko Vidojković** (Beograd, 1. oktobra 1975.) je srpski pisac, kolumnista, aktivista, muzičar i TV voditelj.

## Biografija
Marko Vidojković rođen je 1. oktobra 1975. u Beogradu. Završio je tri godine Pravnog fakulteta Univerziteta u Beogradu, i stekao diplomu stepena VII-1. 

Počeo je sa pisanjem 1998. godine. Svoju prvu priču je objavio 2000. godine u časopisu Zbilja. U maju 2000, objavio je priču u časopisu Duga i do juna 2001. u toj ediciji objavljeno je još dvadeset njegovih priča. Mnoge njegove kratke priče bile su objavljene u časopisima: "Treći trg", "Ekspres" i "Blic njuz", kao i u zbirkama priča: "Projekat Bukovski" i "Podgoričke priče". Pripovetke je objavljivao i u "Balkanskom književnom glasniku". Pisao je kolumne za časopise: "Duga", "Praktika", "Balkan", "Marka", "Belgrade Life" i "Plejboj", kao i na banjalučkom portalu "*Buka"*. Trenutno piše kolumne za dnevni list "*Danas*". Bio je izvršni urednik srpskog izdanja magazina „Plejboja“, potom glavni i odgovorni urednik magazina „Maksim“.

2001.  godine je izdao svoj prvi roman "Ples sitnih demona" u kome opisuje odrastanje šesnaestogodišnjeg pankera. Iste godine je izdao i nastavak romana pod nazivom "Đavo je moj drug", oba za izdavačku kuću Narodna knjiga. Proslavio se romanom "Kandže". 2006. godine izdao je roman pod nazivom „Sve crvenkape su iste“ koji je proglasen najboljom knjigom te godine. 2009. godine piše roman "Hoću da mi se nešto lepo desi odmah", a 2012. roman "Kandže 2" za novu izdavačku kuću Rende.

Široj javnosti je poznat od 2010. godine, kada je s Miljenkom Jergovićem bio protagonista dokumentarnog filma "Dugo putovanje kroz istoriju, historiju i povijest". Iste godine je njegov prvi roman "Ples sitnih demona" bio adaptiran u kazališnu predstavu, koja je s vjelikim uspjehom igrana u beogradskom Dadovu.

Od 2014. do danas sva njegova izdanja su za izdavačku kuću Laguna. 2014. godine objavljuje roman "Urednik" koji govori o njegovom iskustvu urednika časopisa, kao i o poseti Las Vegasu. 2015. godine objavljuje zbirku prica "Priče s dijagnozom".

Roman "E, baš vam hvala" objavljen je 2017. godine. Za nesto duže od mesec dana, došao je na prvo mesto top liste izdavačke kuće Laguna, gde je ostao 12 nedelje uzastopce. Istovremeno je objavljen u Hrvatskoj. 2018. godine roman je preveden na makedonski i slovenački jezik. "E, baš vam hvala" postaje fenomen sam po sebi, ciji čitaoci započinju trend putovanja po svetu i fotografisanja romana na raznim turističkim destinacijama. Vidojković je prosledjene fotografije redovno objavljivao na svom Instagram profilu, na veliko zadovoljstvo svojih vernih pratilaca.

Roman "Djubre" objavljen je 2020. godine i zauzeo je treće mesto na Laguninoj top listi prodaje za tu godinu. Zbirku priča "Kovid 19+" objavio je 2021., a zbirku "Povrede na radu" 2024 godine.

Već dugo godina bavi se muzikom; komponuje, svira i peva. Bio je član bendova: The Goblins, Toxic Noise team, On the Run, Snowdrop, Strap On i Crveni vetar.

Voditelj je TV emisije i podkasta "Dobar, loš, zao" u saradnji sa kolegom i novinarom Nenadom Kulačinom. Emisija se od 2017. do 2020. godine emitovala na TV Šabac, potom na TV Nova S; a danas na Youtube, kao i na portalu Nova S.

Od 2023. godine prinudjen je da živi i radi van Srbije. Pod zaštitom je International PEN centra, po čijim podacima spada u jednog od sto najugroženijih pisaca na planeti.

## Djelo
Autor je 10 romana i 4 zbirke kratkih prica.

Njegov najpoznatiji roman "*Kandže*" je od oktobra 2004. do maja 2005. doživeo pet izdanja, i dobitnik je nagrade "*Zlatni bestseler*" kao najprodavanija knjiga domaćeg autora i jedna od najtraženijih knjiga u srpskim knjižarama. Za isti roman je dobio nagradu "*Kočićevo pero*". Njegova druga znamenita djela su romani: "*Sve crvenkape su iste*", kao i roman "*E, baš vam hvala*" za koji je dobio nagradu "*Hudi Macek"* Grosmanovog festivala fantastike i stripa. 

Romani i price su mu prevođeni na engleski, bugarski, poljski, madjarski, češki, slovački, nemački, makedonski i slovenački jezik.

### Objavljena djela
** *Ples sitnih demona* (roman, Narodna knjiga, 2001; Samizdat B92, 2005; Laguna, 2019)
** *Đavo je moj drug* (roman, Narodna knjiga, 2001; Samizdat, 2005, Laguna, 2015)
** *Pikavci na plaži* (roman, Narodna knjiga, 2002; Laguna, 2018)
** *Kandže* (roman, Samizdat, 2004)
** *Sve crvenkape su iste* (roman, Samizdat, 2006)
** *Bog ti pomogo* (zbirka kratkih prica, Samizdat, 2007; Laguna, 2015)
** *Hoću da mi se nešto lepo desi odmah* (roman, Samizdat, 2009)
** *Kandže 2 - Diler i smrt* (roman, Rende, 2012)
** *Urednik* (roman, Laguna, 2014)
** *Priče s Dijagnozom* (zbirka kratkih prica, Laguna, 2015)
** *E baš vam hvala*, (roman, Laguna, 2017)
** *Đubre*, (roman, Laguna, 2020)
** *Kovid 19+*, (zbirka kratkih prica, Laguna, 2021)
** *Povrede na radu*, (zbirka kratkih prica, Laguna, 2024)

## Vanjske veze
* http://www.markovidojkovic.com/  Zvaničan sajt Marka Vidojkovića.
* http://www.myspace.com/vidojkovic Profil Marka Vidojkovića na MySpace
* http://www.markovidojkovic.com/biografija.html  Biografija Marka Vidojkovića.
* http://blog.b92.net/blog/20  i http://blog.b92.net/node/387  Markov blog na B92.

## Napomene

## Reference